ΜΑΘΗΤΙΚΟ ΘΕΑΤΡΙΚΟ ΦΕΣΤΙΒΑΛ - «κι αν ήσουν εσύ;»"Μαζί"

ΤΡΙΠΟΛΗ, Κυριακή 6 Μαΐου 2018, 7.00μ.μ.

στο Αμφιθέατρο του Πνευματικού Κέντρου Τρίπολης

**170 μαθητές και μαθήτριες από 9 σχολεία της Αρκαδίας**παρουσιάζουν μία κοινή θεατρική σύνθεση για το *μαζί της ζωής...*

Το **Πανελλήνιο Δίκτυο για το Θέατρο στην Εκπαίδευση**, σε συνεργασία με την Ύπατη Αρμοστεία του ΟΗΕ για τους πρόσφυγες διοργανώνει μαθητικό φεστιβάλ, την Kυριακή 6 Μαΐου 2018 , ώρα **7:00 μ.μ**., στο **Πνευματικό Κέντρο Τρίπολης.**

Οι μαθητές και οι μαθήτριες με τη βοήθεια των εκπαιδευτικών τους και θεατροπαιδαγωγών του προγράμματος «*Κι αν ήσουν εσύ;*» αξιοποίησαν τεχνικές εκπαιδευτικού δράματος και με βιωματικές δραστηριότητες δημιούργησαν θεατρικά δρώμενα βασισμένα σε κείμενα σχετικά με τη διαφορετικότητα, τις πολιτισμικές διαφορές, τα ανθρώπινα δικαιώματα και την αποδοχή.

Με αφορμή την Διεθνή Ημέρα για την Εξάλειψη των Φυλετικών Διακρίσεων, συναντιούνται δημιουργικά επί σκηνής, σε μία κοινή θεατρική σύνθεση και *μιλούν*με έναν δικό τους, διαφορετικό τρόπο για τα δικαιώματα των παιδιών όλου του κόσμου, για να μοιραστούν με το κοινό το μήνυμα - αν όχι αίτημα και συνάμα βεβαιότητα - πως “***μόνο μαζί μπορούμε***”.

Το πρόγραμμα «***Κι αν ήσουν εσύ;»*** υλοποιείται για τέταρτη χρονιά φέτος από το Πανελλήνιο Δίκτυο για το Θέατρο στην Εκπαίδευση και την Ύπατη Αρμοστεία του ΟΗΕ για τους πρόσφυγες στην Ελλάδα. Είναι ένα πρόγραμμα ευαισθητοποίησης στα ανθρώπινα δικαιώματα και σε θέματα προσφύγων μέσα από βιωματικές δραστηριότητες, τεχνικές θεάτρου και εκπαιδευτικού δράματος. Είναι εγκεκριμένο από το Υπουργείο Παιδείας και πιστοποιημένο από τον IDEA, τον Διεθνή Οργανισμό για το Θέατρο στην Εκπαίδευση. Δείτε περισσότερα: https://www.humanrights.theatroedu.gr

**Πότε/Πού:** Kυριακή 6 Μαΐου 2018 , ώρα **7:00 μ.μ**., στο **Πνευματικό Κέντρο Τρίπολης.**

,

**Συμμετέχουν τα σχολεία**: Νηπιαγωγείο Αγ. Ανδρέα-Πραστού, 1ο Γυμνάσιο Τρίπολης, 2ο Γυμνάσιο Τρίπολης, 4ο Γυμνάσιο Τρίπολης, Γυμνάσιο Τεγέας, Γυμνάσιο Μεγαλόπολης, 2ο Λύκειο Τρίπολης, Γενικό  Λύκειο Άστρους, ΕΠΑΛ Άστρους

**Οι εκπαιδευτικοί**: Τετώρου Σταματίνα, Λιακοπούλου Ευστρατία, Καραβία Παρασκευή, Ηλιοπούλου Ευσταθία, Κόκλα Αικατερίνη, Δημητρέλη Καλλιόπη, Κωστοπούλου Καλλιόπη, Παπαδοπούλου Αναστασία, Κομπίλα Γεωργία, Μάγκλαρη Μαρία, Χασαπογιάννη Παναγιώτα, Παπαβασιλείου Αγγελική, Ντούλα Μαρία, Αδάμη Κωνσταντίνα, Δημοπούλου Ευθυμία, Κρίγκα Ευγενία, Πανοπούλου Ιωάννα

**Συντονισμός:**Καζακώνη Πηνελόπη

**Οργάνωση:**Πανελλήνιο Δίκτυο για το Θέατρο στην Εκπαίδευση, Ύπατη Αρμοστεία του ΟΗΕ για τους πρόσφυγες
**Σε συνεργασία** με το Κέντρο Περιβαλλοντικής Εκπαίδευσης Καστρίου

**Με τη στήριξη** του Δήμου Τρίπολης

**Πληρ**.:2106541600/[www.Theatroedu.gr](http://www.theatroedu.gr/)